16/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 561/2008)

Resolución do 11 de setembro de 2009 do Departamento Territorial da Consellería de Economía e Industria de A Coruña, de Autorización Administrativa, Aprobación do Proxecto de Execución e Declaración de Utilidade pública, en concreto, da instalación eléctrica nos Concellos de Arzúa e Touro (N° EXPTE: IN407A 561/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T., C. T., R. B. T., Branza-Bar e Coto. Situación: Arzúa e Touro. Características Técnicas: Liña eléctrica de media tensión aérea, a 15/20 kV., cunha lonxitude de 0,595 km., coa orixe no apoio n° 21 da L. M. T. POR-709 entre as derivadas aos C. C. T. T. Dombodan e Turces, n° 1, condutor tipo LA 56/54,6 mm2, e final no C. T. Coto proxectado. Centro de transformación intemperie, cunha potencia de 100 kVA., e unha relación de transformación de 15.000/400-230 V. Liña de baixa tensión aérea, cunha lonxitude de 1,525 km., coa orixe no C. T. proxectado, e condutor tipo RZ., e apoios de formigón. Concellos de Arzúa e Touro. Resultan os seguintes feitos: Primeiro.-A petición someteuse a información pública por Acordo do 3 de decembro de 2008, de la Delegación Provincial, publicada no DOG do 16 de xaneiro de 2009, no BOP de A Coruña do 8 de xaneiro de 2009 e no xornal El Correo Gallego de 24 de decembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Don Nikolay Petrov Torrubia Ushakova, como Herdeiro de Don Antonio Ruben Devora Ayovi, propietario do predio n° 3, solicita trasládese o apoio, de maneira que o tendido eléctrico discorra polas proximidades do borde ou extremo do predio, por onde xa existe un muro de terra que a cerra e un camiño, causando con elo menos prexuízo. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte.: Fai mención ao artigo n° 58 da Lei 54/1997 de 27 de novembro do Sector Eléctrico sobre os dereitos do dono do predio servinte. Que en caso de ser autorizado, será no seu momento o Xurado de Expropiación de Galicia ó encargado de valorar os prexuízos que se produzan no predio. Referente á variación do apoio, entende que non é posible, dado que aumentaría a afección nos predios n° 2, 4, 5 e 5/1, existindo acordo amigable coa propiedade do predio n° 4. Esta modificación suporía incluso afectar a outras propiedades inicialmente non afectadas. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Resolve: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo Sr. Gloria Piedad Hervias Dellano e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 11 de setembro de 2009. Tristana Moraleja Gómez Xefa Territorial da Coruña